### Beslutninger

Fremsendes til Teknisk Udvalg til behandling i henhold til beslutning i byrådets møde den 25. september 2024.

###

Endelig vedtagelse af forslag til Lokalplan nr. 1206, Bevarende lokalplan for [adresse] og tillæg nr. 155 til Kommuneplan 2017.

### Resume

Denne lokalplan gælder for [adresse], som ligger i [adresse], syd for [adresse] centrum. Lokalplanområdet er ca. 75.000 m2 stort og er ved planens udarbejdelse beliggende i byzone. Området er i dag et attraktivt boligkvarter, som ligger mellem naturen og midtbyen.

Lokalplan 1206 blev igangsat med baggrund i en ansøgning om tilladelse til at nedrive bebyggelsen [adresse], matrikel nummer 24 ak, Viby By, [adresse].

Ansøgning om nedrivning blev imidlertid trukket tilbage, men Teknik og Miljø ønsker fortsat at udarbejde en lokalplan for området med baggrund i ønsket om at sikre områdets kvaliteter.

Lokalplanen følges af et kommuneplantillæg, da der er foretaget en ny SAVE-registrering af bygninger i området.

Lokalplanen og kommuneplantillægget har været i offentlig høring i perioden den 7. februar til 3. april 2024. Der kom 11 bemærkninger. Bemærkninger har givet anledning til mindre konsekvensrettelser i lokalplanen.

### Beslutningspunkter

Det indstilles, at

1) forslag til Lokalplan nr. 1206 vedtages endeligt

2) forslag til Tillæg nr. 155 til Kommuneplan 2017 vedtages endeligt

3) bemærkninger fra den offentlige høring besvares som det fremgår af indstillingens afsnit 5.6

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-09-2024

Poul Karlsen: 8

Fremsendes til [adresse] med bemærkning, at Magistraten i mødet den 17. september 2024 anbefaler, at byrådet tiltræder Magistratsafdelingen for Teknik og Miljøs indstilling af 28. august 2024.